proxectonos/corpus_dominio_legal_administrativo_tmp huggingface dataset:
ORDE do 25 de outubro de 2000 pola que se dispón o nomeamento de vocais en representación dos concellos de Marín e Pontevedra no Consello de Administración da Autoridade Portuaria de Marín-Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 14/11/2000

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 6 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei do portos do Estado e a mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, recibidas as novas propostas feitas polos concellos de Marín e Pontevedra, e, en canto órgano competente,
DISPOÑO:
Nomear a Francisco Antonio Santiago Fernández como vocal do Consello de Administración da Autoridade Portuaria de Marín-Pontevedra, en representación do Concello de Marín.
Nomear a Miguel Ángel Fernández Lores como vocal do Consello de Administración da Autoridade Portuaria de Marín-Pontevedra, en representación do Concello de Pontevedra.
Nomear a Roberto Taboada Rivadulla como vocal do Consello de Administración da Autoridade Portuaria de Marín-Pontevedra, en representación do Concello de Pontevedra.
Santiago de Compostela, 25 de outubro de 2000.
José Cuíña Crespo
Conselleiro de Política Territorial,
Obras Públicas e Vivenda
ORDE do 25 de outubro de 2000 pola que se dispoñen os cesamentos de vocais en representación dos concellos de Marín e Pontevedra no Consello de Administración da Autoridade Portuaria de Marín-Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 14/11/2000

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 6 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma, polo que, expirado o período de dous anos durante o que a representación maioritaria no Consello de Administración da Autoridade Portuaria de Marín-Pontevedra lle correspondeu ó Concello de Marín, e para dar cumprimento á alternancia requirida polos acordos do Consello de Goberno da Xunta de Galicia do 5 e 26 de marzo de 1998, e en canto órgano competente,
DISPOÑO:
O cesamento de Alfonso Servando Sola Limia como vocal do Consello de Administración da Autoridade Portuaria de Marín-Pontevedra, en representación do Concello de Marín, agradecéndolle os servicios prestados.
O cesamento de Francisco Antonio Santiago Fernández, como vocal do Consello de Administración da Autoridade Portuaria de Marín-Pontevedra, en representación do Concello de Marín, agradecéndolle os servicios prestados.
O cesamento de Miguel Ángel Fernández Lores, como vocal do Consello de Administración da Autoridade Portuaria de Marín-Pontevedra, en representación do Concello de Pontevedra, agradecéndolle os servicios prestados.
Santiago de Compostela, 25 de outubro de 2000.
José Cuíña Crespo
Conselleiro de Política Territorial,
Obras Públicas e Vivenda
CORRECCIÓN de erros.-Orde do 13 de outubro de 2000 pola que se convocan exames para a habilitación de guías de turismo especializados de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/11/2000

Advertidos erros na citada orde, publicada no DOG nº 210, do 30 de outubro de 2000, cómpre face-las seguintes correccións:
Na páxina 14.710, anexo I, base 2, parágrafo terceiro, onde di: «... aínda que este xa se realiza este primeiro exercicio... », debe dicir: «aínda que este xa realizase este primeiro exercicio ...».
RESOLUCIÓN do 23 de outubro de 2000, da Dirección Xeral de Programas Industriais e Infraestructuras Tecnolóxicas, pola que se proclaman os candidatos presentados a elección dos vocais da Comisión Galega de Artesanía que representan ós artesáns de cada provincia inscritos na sección terceira do Rexistro Xeral de Artesanía de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/11/2000

A Orde do 1 de setembro de 2000, pola que se regula o procedemento de elección dos vocais da Comisión Galega de Artesanía que representan ós artesáns inscritos na sección terceira do rexistro xeral de Artesanía de Galicia (DOG nº 183, do 20 de setembro) (corrección de erros DOG nº 190, do 29 de setembro), establece nos seus artigos 6 e 7 a proclamación dos candidatos e o procedemento para emiti-lo voto.
Para os efectos de proceder ás votacións conforme os anexos II e III publicados no DOG nº 190, do 29 de setembro, nun prazo de trinta días naturais contados a partir do día seguinte da publicación desta resolución, esta Dirección Xeral de Programas Industriais e Infraestructuras Tecnolóxicas,
RESOLVE:
Proclama-los candidatos a vocais da Comisión Galega de Artesanía que representan ós artesáns inscritos na sección terceira do rexistro xeral de Artesanía de Galicia:
Pola provincia da Coruña:
-Rosa Fernández Iglesias.
-Eloy Gesto Ferreiro.
-Teresa Rego González.
Pola provincia de Lugo:
-Fernando Díaz Cortiñas.
Pola provincia de Ourense:
-Ana Camba Rivas.
-Concepción Outeiriño Fernández.
Pola provincia de Pontevedra:
-Fernando José Barrios Aguilar.
-Albino Quinteiro Mora.
-María Silva Pérez.
Contra esta resolución, que non esgota a vía administrativa, poderá interpoñerse recurso de alzada ante o conselleiro de Industria e Comercio, no prazo dun mes, a partir do día seguinte a aquel en que teña lugar a presente publicación; tamén poderá interpoñer calquera outro recurso que estime pertinente ó seu dereito.
Santiago de Compostela, 23 de outubro de 2000.
José Manuel González González
Director xeral de Programas Industriais
e Infraestructuras Tecnolóxicas
RESOLUCIÓN do 27 de outubro de 2000 pola que se ordena a publicación do acordo do Consello da Xunta de Galicia do 26 de outubro de 2000, polo que se modifica a relación de postos de traballo do Instituto Galego de Estatística da Consellería de Economía e Facenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/11/2000

O Decreto 203/2000, do 21 de xullo, polo que se regula a estructura orgánico - funcional do Instituto Galego de Estatística, (DOG nº 151, do 4 de agosto), adecua a estructura orgánica do devandito instituto á realidade actual derivada da aprobación pola Lei 6/1997, do 31 de xullo, do Plan Galego de Estatística 1998-2001. Todo isto fai necesario aprobar unha nova relación de postos de traballo do Instituto Galego de Estatística.
En consecuencia, por proposta da Consellería de Economía e Facenda, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do vinteseis de outubro de dous mil, adoptou o seguinte
ACORDO:
1. Aproba-la nova relación de postos de traballo do Instituto Galego de Estatística da Consellería de Economía e Facenda, nos termos que se sinalan no anexo ó presente acordo.
2. Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
3. Clasificar como postos de libre designación, de acordo coas motivacións que se especifican os seguintes:
Código: EF.A01.00.000.15770.001.
Denominación: secretario/a de director.
Motivación: artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro). Posto de confianza.
Código: EF.A01.00.001.15770.011.
Denominación: xefe Sección de Contabilidade e Habilitación.
Motivación: posto de especial responsabilidade polo manexo de fondos públicos.
4. Deixar sen efecto a relación de postos de traballo do Instituto Galego de Estatística publicado no DOG nº 172, do 8 de setembro de 1997.
Visto o acordo adoptado polo Consello da Xunta de Galicia na súa reunión do vinteseis de outubro de dous mil, relativo á modificación da relación de postos de traballo do Instituto Galego de Estatística da Consellería de Economía e Facenda, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 27 de outubro de 2000.
Jaime Pita Varela
Conselleiro da Presidencia e Administración
Pública
ORDE do 4 de outubro de 2000 pola que se autoriza o cambio de denominación do Instituto de Educación Secundaria Calvo Sotelo de Vilagarcía de Arousa (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/11/2000

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 4 de outubro de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vilagarcía de Arousa.
Localidade: Vilagarcía de Arousa.
Código do centro: 36012471.
Denominación: Instituto de Educación Secundaria Calvo Sotelo.
Nova denominación: Instituto de Educación Secundaria Castro Alobre.
ORDE do 27 de outubro de 2000 pola que se regula a levanza informática do libro do rexistro de socios nas confrarías de pescadores de Galicia.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/11/2000

A implantación de sistemas integrados de xestión nas confrarías de pescadores de Galicia, que supuxo o desenvolvemento informatizado de práctica totalidade dos procedementos administrativos e contables das actividades que realizan os pósitos na súa actividade diaria, fai necesario que o libro de rexistro de socios que viña regulado pola Orde do 4-1-1999, poida ser levado baixo soporte informático, cunha serie de garantías que dote da máxima fiabilidade este novo libro, adecuando a nova realidade que lles toca vivir a estas corporacións ós novos sistemas e medios técnicos.
Por todo iso, considérase oportuno establece-la posibilidade de levar informaticamente un libro de rexistro de socios nas distintas confrarías de pescadores de Galicia.
Na súa virtude, esta consellería,
DISPÓN:
Artigo 1º
As confrarías de pescadores de Galicia poderán levar informaticamente un libro de rexistro dos seus socios, que deberá ser visado anualmente, numerado e dilixenciado a posteriori, polas distintas delegacións territoriais ou comarcais da Consellería de Pesca, Marisqueo e Acuicultura.
Artigo 2º
O dilixenciado do libro correspondente ó ano en curso realizarase no mes de febreiro do exercicio seguinte e, en todo caso, cando se celebren procesos electorais.
Artigo 3º
As listaxes informáticas deberán conter, para cada unha das seccións de traballadores e empresarios que establece a Orde do 4 de xaneiro de 1999 os seguintes datos:
-Número de orde ou número de socio.
-Data de solicitude.
-Data de alta.
-Identificación persoal na que conste nome, apelidos e DNI / CIF.
-Enderezo, localidade e teléfono.
-Clase de título administrativo habilitante.
-Data de baixa.
-Observacións.
Artigo 4º
Os socios inscribiranse no libro por orde de antigüidade, e a numeración deberá ser correlativa.
Artigo 5º
Como mínimo, e con ocasión de cada proceso electoral, renumerarase o censo como consecuencia das baixas regulamentarias que acontezan.
Disposición adicional
No non previsto na presente orde, será de aplicación a Orde do 4 de xaneiro de 1999 pola que se establece a obriga de levar un libro de rexistro de socios nas confrarías de pescadores de Galicia.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de outubro de 2000.
Amancio Landín Jaráiz
Conselleiro de Pesca, Marisqueo e Acuicultura
RESOLUCIÓN do 27 de outubro de 2000 pola que se ordena a publicación do acordo do Consello da Xunta de Galicia do 26 de outubro de 2000, polo que se aproba a modificación da relación de postos de traballo do Instituto Galego de Consumo da Consellería de Industria e Comercio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/11/2000

A necesidade de adecua-lo cadro de persoal do Instituto Galego de Consumo ás súas necesidades de funcionamento fai necesario modifica-la relación de postos de traballo do citado instituto.
En consecuencia, por proposta da Consellería de Industria e Comercio, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do vinteseis de outubro de dous mil, adoptou o seguinte
ACORDO:
1. Aproba-la nova relación de postos de traballo do Instituto Galego de Consumo da Consellería de Industria e Comercio, nos termos que se sinalan no anexo ó presente acordo.
2. Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
3. Clasificar como posto de libre designación, de acordo coa motivación que se especifica, o seguinte:
Código: IC.A01.00.000.15770.054.
Denominación: xefe Sección Habilitación.
Motivación: posto de especial responsabilidade polo manexo de fondos públicos.
4. Deixar sen efecto a relación de postos de traballo do Instituto Galego de Consumo publicado no DOG nº 19, do 29 de xaneiro de 1999.
Visto o acordo adoptado polo Consello da Xunta de Galicia na súa reunión do vinteseis de outubro de dous mil, relativo á modificación da relación de postos de traballo do Instituto Galego de Consumo da Consellería de Industria e Comercio, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 27 de outubro de 2000.
Jaime Pita Varela
Conselleiro da Presidencia e Administración
Pública
ORDE do 31 de outubro de 2000 pola que se exclúe do Catálogo de Montes de Utilidade Pública, o monte Gamalleira, número 24 do C.U.P. da provincia de Lugo.
CONSELLERÍA DE MEDIO AMBIENTE — III. OUTRAS DISPOSICIÓNS — 14/11/2000

De conformidade co establecido no artigo 43 do Regulamento de montes, do 22 de febreiro de 1962, e á vista do disposto no Real decreto 1535/1984, do 20 de xuño, polo que se transfiren á Comunidade Autónoma de Galicia competencias en materia de conservación da natureza, esta consellería, logo da proposta da Dirección Xeral de Montes e Medio Ambiente Natural,
DISPÓN:
Artigo único.-Dar de baixa do Catálogo de Montes de Utilidade Pública da provincia de Lugo, por non reunir xa as condicións que foron determinantes para a súa inclusión, por petición do Concello da Fonsagrada, o monte Gamalleira, pertencente ás parroquias de Lagares e Santa María da Vega, que figura naquel co número 24.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia e en contra dela, poderase interpoñer recurso de reposición con carácter potestativo perante o conselleiro de Medio Ambiente no prazo dun mes ou ben interpoñer directamente o recurso contencioso-administrativo perante o Tribunal Superior de Xustiza de Galicia no prazo de dous meses de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de
xullo, da xurisdicción contencioso-administrativa, ou exercer calquera outro que estime pertinente.
Santiago de Compostela, 31 de outubro de 2000.
José Carlos del Álamo Jiménez
Conselleiro de Medio Ambiente
ORDE do 7 de novembro de 2000 pola que se amplía o prazo de realización e xustificación dos investimentos executados ó abeiro da Orde do 30 de maio de 2000 pola que se convoca e regula o réxime de concesión de axudas para o fomento da innovación empresarial e prestación de servicios no sector da minería na Comunidade Autónoma galega para o ano 2000.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 14/11/2000

A antedita Orde do 30 de maio do 2000, que se publicou no Diario Oficial de Galicia nº 11, do 8 de xuño, establece no seu artigo 12 como requisito para o libramento das axudas concedidas, a presentación da documentación xustificativa de ter realizado e pagado o investimento antes do 15 de novembro.
Tendo en conta o atraso producido na resolución de concesión destas axudas, motivado pola demora con que se publicou a orde reguladora, considérase necesario amplia-lo prazo de realización e xustificación dos investimentos correspondentes ó presente ano, razón pola que
DISPOÑO:
Artigo único.-Amplia-lo prazo de realización e xustificación dos investimentos ou actuacións correspondentes ó presente ano, que foron subvenciadas o abeiro da orde da Consellería de Industria e Comercio do 30 de maio de 2000, ata o 27 de novembro.
Santiago de Compostela, 7 de novembro de 2000.
Juan Rodríguez Yuste
Conselleiro de Industria e Comercio
ORDE do 6 de novembro de 2000 pola que se modifica o prazo de xustificacións dos programas aprobados ó amparo da Orde do 1 de setembro de 2000 que regula as axudas para a mellora estructural e adaptación dos procesos productivos de sementes e plantas de viveiro de calidade.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 14/11/2000

Por Orde do 1 de setembro de 2000 (DOG nº 128) abríuse unha segunda convocatoria de solicitudes pola que se regulan axudas para a mellora estructural e adaptación dos procesos productivos de sementes
e plantas de viveiro de calidade. Esta orde remitía, para o seu cumprimento, ás disposicións reguladoras establecidas na Orde do 19 de xuño de 2000.
Unha destas disposicións fai referencia as xustificacións dos programas (artigo 9), fixando o 31 de outubro como data derradeira para a finalización dos programas aprobados.
Ó ter aberto un segundo prazo de solicitudes esta data deberá axustarse á realidade do seu procedemento administrativo.
En consecuencia, de acordo co disposto no artigo 30.1º.3 do Estatuto de autonomía de Galicia e en uso das competencias que me confire a Lei 1/1983 reguladora da Xunta e do seu presidente.
DISPOÑO:
Artigo único.
As actuacións previstas nos programas aprobados ó amparo da Orde do 1 de setembro de 2000, pola que se abre unha segunda convocatoria de solicitudes para a mellora estrtuctural e adaptación dos procesos productivos de sementes e plantas de viveiro de calidade, deberán finalizar antes do 1 de decembro de 2000.
Os programas que se aproben para a súa execución no ano 2001 deberán estar rematados antes do 30 de xuño do mesmo ano.
Disposicións derradeiras
Primeira.-Facúltase o director xeral de Producción Agropecuaria para dicta-las disposicións que considere oportunas para o desenvolvemento desta orde.
Segunda.-A presente orde entrará en vigor o día da súa publicación no Diario Oficial de Galicia.
Santiago de Compostela, 6 de novembro de 2000.
Castor Gágo Álvarez
Conselleiro de Agricultura, Gandería
e Política Agroalimentaria
DECRETO 269/2000, do 2 de novembro, polo que se crean os institutos de educación secundaria de Cotobade e número 2 de Vilanova de Arousa na provincia de Pon-
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/11/2000

tevedra.
O Estatuto de autonomía de Galicia, no seu artigo 31 e o artigo 1 do Decreto 213/1998, do 23 de xullo, establece que lle corresponde á Consellería de Educación e Ordenación Universitaria a competencia en materia de educación.
Promulgada a Lei orgánica 1/1990, do 3 de outubro, de ordenación xeral do sistema educativo, de acordo co Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitarios e o Real decreto 173/1998, do 16 de febreiro, polo que se modifica e completa o Real decreto 986/1991, do 14 de xuño, polo que se aproba o calendario de aplicación da nova ordenación do sistema educativo, e dada a demanda de postos escolares, faise preciso a creación destes dous institutos de educación secundaria, tendo en conta as necesidades existentes, a racional distribución das ensinanzas e as características de cada zona.
Na súa virtude, por proposta do conselleiro de Educación e Ordenación Universitaria, ó abeiro do artigo 17 da Lei orgánica 8/1985, do 3 de xullo, reguladora do dereito á educación e o artigo 1.3 do Regulamento orgánico dos institutos de educación secundaria, aprobado polo Decreto 324/1996, do 26 de xullo e logo de deliberación do Consello da Xunta de Galicia na súa reunión do día dous de novembro de dous mil,
DISPOÑO:
Artigo 1º
Créanse os institutos de educación secundaria de Cotobade (código 36024197) con capacidade para 8 unidades de educación secundaria obrigatoria e nº 2 de Vilanova de Arousa (código 36024203) con capacidade para 8 unidades de educación secundaria obrigatoria.
Artigo 2º
A Consellería de Educación e Ordenación Universitaria adoptará as medidas necesarias para o mellor cumprimento do anteriormente sinalado e determinará as ensinanzas que se impartan e o cadro de persoal docente, administrativo e subalterno necesario para o máis eficaz desenvolvemento das actividades docentes.
Disposición derradeira
Única.-O presente decreto entrará en vigor a partir do día seguinte ó da súa publicación no Diario Oficial de Galicia.
Santiago de Compostela, dous de novembro de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
RESOLUCIÓN do 27 de outubro de 2000 pola que se ordena a publicación do acordo do Consello da Xunta de Galicia do 26 de outubro de 2000, polo que se modifica a relación de postos de traballo da Consellería de Sanidade e Servicios Sociais e do Servicio Galego de Saúde, referente ó persoal da Lei 4/1988, do 26 de maio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/11/2000

Para lle dar cumprimento ó disposto na sentencia 1144/1999, do 3 de novembro, dictada pola Sala do Contencioso-Administrativo do Tribunal Superior de Xustiza de Galicia, créase na relación de postos de traballo da Consellería de Sanidade e Servicios Sociais, referente ó persoal da Lei 4/1988, do 26 de maio, o centro de destino Hospital Nicolás Peña en Vigo.
O Decreto 339/1994, do 27 de outubro, que regula a integración voluntaria do persoal laboral fixo e persoal funcionario do Hospital Psiquiátrico Dr. Cabaleiro Goás de Toén (Ourense) nos correspondentes réximes estatutarios da Seguridade Social, establece na súa disposición adicional segunda, parágrafo 2, que as vacantes que se produzan, no futuro, do persoal que non optara pola integración nos referidos réximes estatutarios, se declarasen a extinguir para a súa amortización ou, se é o caso, substitución por prazas de persoal estatutario do Servicio Galego de Saúde.
Así mesmo, para adecua-lo cadro de persoal da Consellería de Sanidade e Servicios Sociais e do Servicio Galego de Saúde, as súas necesidades de funcionamento, realízase unha modificación puntual da relación de postos de traballo da devandita consellería.
En consecuencia, por proposta da Consellería de Sanidade e Servicios Sociais, oídas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do vinteseis de outubro de dous mil, adoptou o seguinte,
ACORDO:
1. Modifica-la vixente relación de postos de traballo da Consellería de Sanidade e Servicios Sociais e do Servicio Galego de Saúde, referente ó persoal da Lei 4/1988, do 26 de maio, nos termos que se sinalan no anexo ó presente acordo.
2. Ordena-la publicación de dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinteseis de outubro de dous mil, relativo á modificación da relación de postos de traballo da Consellería de Sanidade e Servicios Sociais e do Servicio Galego de Saúde, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 27 de outubro de 2000.
Jaime Pita Varela
Conselleiro da Presidencia e Administración
Pública
CORRECCIÓN de erros.-Decreto 234/2000, do 13 de setembro, polo que se establece o currículo do ciclo formativo de grao medio correspondente ó título de técnico en comercio.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 10/11/2000

Advertido erro, no devandito decreto, publicado no DOG nº 198, do mércores, 11 de outubro de 2000, cómpre efectua-la oportuna corrección:
Na páxina 13.924, onde di: «Barras Eléctricas Galaico-Asturianas, S.A. Expresarse de forma correcta...», debe dicir: «Expresarse de forma correcta...».
DECRETO 267/2000, do 26 de outubro, polo que se declara a urxente ocupación, para efectos de expropiación forzosa, polo Concello de Carnota, dos bens e dereitos necesarios para a realización das obras do proxecto de saneamento integral de Carnota (fase I).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/11/2000

O Concello de Carnota, en sesión que tivo lugar o día 18 de maio de 2000, aprobou o proxecto das obras de saneamento integral de Carnota (fase I) e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
O concello remitiu a documentación complementaria para a correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 25 de maio de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 3 de outubro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, esta vén imposta por imperativo legal derivado da Directiva europea nº 271, do 21 de maio de 1991, na que se impón un prazo límite ata o 1 de xaneiro de 2001, para a instalación de sistemas de colectores en poboacións de máis de 15.000 habitantes, sendo o caso deste concello que ademais posúe financiamento da obra con cargo ós fondos europeos e cun prazo de execución que remata a finais do ano 2001.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteseis de outubro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Carnota para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto para o saneamento integral de Carnota (fase I).
Santiago de Compostela, vinteseis de outubro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 10 de outubro de 2000 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/11/2000

A Orde do 26 de novembro de 1993 (DOG do 23 de decembro), no seu artigo 2º, establece que se lles validará o curso de especialidade en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB que estean en posesión dos certificados do ciclo elemental e do ciclo superior de galego das escolas oficiais de idiomas.
Por iso,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2º da Orde do 26 de novembro de 1993:
María Razamontes Vázquez76.319.832
Mª Josefa Lago Alonso35.974.226
José Ramón Couto Fariña35.282.398
Mª Montserrat Ogando Suárez53.111.317
Etelvina Quintas Sanmiguel34.981.853
Amparo Rodríguez Grande34.723.920
María Expóxito Martínez44.077.182
Rosa Lage Otero36.074.409
Artigo 2º
A Consellería de Educación e Ordenación Universitaria expediralle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Eduación e Ordenación Universitaria para o desenvolvemento desta orde.
Santiago de Compostela, 10 de outubro de 2000.
Celso Currás Fernández
Conselleiro de Educación e Ordenación
Universitaria
DECRETO 266/2000, do 26 de outubro, polo que se declara a urxente ocupación, para efectos de expropiación forzosa, polo Concello de Negreira, dos bens e dereitos necesarios para a realización das obras do proxecto de separata do proxecto modificado número 1 do de colectores xerais e estación depuradora de augas residuais de Negreira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/11/2000

O Concello de Negreira, en sesión que tivo lugar o día 13 de maio de 1999, aprobou o proxecto de separata do proxecto modificado nº 1 do de colectores xerais e estación depuradora de augas residuais de Negreira, e na sesión do 29 de febreiro de 2000, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 19 de setembro de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 26 de abril de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o concello trátase de sanea-lo medio no que viven e desenvolven as súas vidas e actividades os veciños do lugar de Campos de Negreira, construíndo uns colectores que, seguindo o trazado inicial que no seu día existiu como servidume de augas e rede de sumidoiros de natureza
pública para o abastecemento de auga á poboación desta localidade, recollan os lixiviados procedentes das cortes e estabulacións tradicionais que aínda perviven no citado lugar e que mesturadas coa auga de chuvia producen unha situación de contorno insán e fedorento.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteseis de outubro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Negreira para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de separata do proxecto modificado nº 1 do de colectores xerais e estación depuradora de augas residuais de Negreira.
Santiago de Compostela, vinteseis de outubro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Decreto 215/2000, do 13 de setembro, de cooperación coas entidades locais para o ano 2000.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/11/2000

Advertido erro no texto do Decreto 215/2000, do 13 de setembro, de cooperación coas entidades locais para o ano 2000, publicado no Diario Oficial de Galicia nº 181, de 18 de setembro de 2000, cómpre face-la seguinte corrección:
Na páxina 13.061, no artigo 13.2º, parágrafo segundo, onde di: «...No suposto de que os concellos non cumpran este prazo...», debe decir: «...no suposto de que os concellos non cumpran os prazos previstos neste número...».
RESOLUCIÓN do 20 de outubro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000671/2000, interposto pola Federación de Servicios Públicos-UGT.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/11/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo nº 01/0000671/2000, interposto pola Federación de Servicios Públicos-UGT, contra as resolucións do 15 de outubro de 1999 polas que se ordena a publicación do acordo do Consello da Xunta de Galicia do 14 de outubro de 1999, polo que se modifican as relacións de postos de traballo da Consellería de Sanidade e Servicios Sociais e do Servicio Galego de Saúde (Sergas).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 20 de outubro de 2000.
Joaquín López-Rúa Soler
Director xeral da Función Pública
DECRETO 264/2000, do 30 de outubro, polo que se dispón o nomeamento de dous membros do Consello Económico e Social de Galicia.
PRESIDENCIA — II. AUTORIDADES E PERSOAL — 10/11/2000

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola
que se crea o Consello Económico e Social de Galicia, e nos artigos 8 e 10 f) do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente
DISPOÑO:
Artigo único.-Noméase como membro titular do Consello Económico e Social de Galicia a Juan Silva Alvite, e como membro suplente a Javier García Ruiz, de acordo coa proposta da Conferación de Empresarios de Galicia.
Santiago de Compostela, trinta de outubro de dous mil.
Manuel Fraga Iribarne
Presidente
DECRETO 263/2000, do 30 de outubro, polo que se dispón o cesamento de dous membros do Consello Económico e Social de Galicia.
PRESIDENCIA — II. AUTORIDADES E PERSOAL — 10/11/2000

En virtude do establecido nos artigos 8, parágrafo terceiro, e 10 f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 9 e) do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente
DISPOÑO:
Artigo único.-Que cese como membro titular do Consello Económico e Social de Galicia, Javier García Ruiz e como membro suplente, Marina Graña, en representación da Conferación de Empresarios de Galicia.
Santiago de Compostela, trinta de outubro de dous mil.
Manuel Fraga Iribarne
Presidente
RESOLUCIÓN do 18 de outubro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000317/2000, interposto por Dolores Moya Gómez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/11/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo nº 01/0000317/2000, interposto por Dolores Moya Gómez, contra a resolución da Consellería da Presidencia e Administración Pública, do 27 de outubro de 1999, pola que se desestima o recurso de alzada contra a Resolución do 30 de xullo de 1999, dos tribunais números 1, 2 e 3 designados para xulga-lo proceso selectivo para o ingreso no corpo subalterno da Xunta de Galicia (grupo E), pola que se fixeron públicas as puntuacións definitivas da fase de concurso.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 18 de outubro de 2000.
Joaquín López-Rúa Soler
Director xeral da Función Pública
RESOLUCIÓN do 17 de outubro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 192/2000, interposto por Gerardo Álvarez Reza e Pastora Vázquez Vázquez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/11/2000

A Dirección Xeral da Función Pública recibiu do Xulgado Contencioso-Administrativo número tres da Coruña providencia pola que se admite a trámite a demanda correspondente ó recurso contencioso-administrativo procedemento abreviado nº 192/2000, interposto por Gerardo Álvarez Reza e Pastora Vázquez Vázquez contra a Resolución do 30 de maio de 2000, da Consellería da Presidencia e Administración Pública, pola que se desestima o recurso de reposición interposto por Pastora Vázquez Vázquez contra a Resolución do 30 de maio de 2000, pola que se concede novo prazo para formular reclamacións relativas ás puntuacións provisionais dos participantes admitidos no concurso 5/1999.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento, se emprázanse para que poidan comparecer como parte nos autos no Xulgado do Contencioso-Administrativo número tres da Coruña no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 17 de outubro de 2000.
Joaquín López-Rúa Soler
Director xeral da Función Pública
CORRECCIÓN de erros.-Decreto 237/2000, do 29 de setembro, polo que se aproba o regulamento da Lei do Consello da Cultura Galega.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 08/11/2000

Advertidos erros no citado decreto, publicado no DOG nº 199, do 13 de outubro de 2000, cómpre face-las seguintes correccións:
-Na páxina 13.972, artigo 42.2 in fine, onde di: «Cantas outras tarefas administrativas que a Presidencia ou a Xerencia lle encomenden», debe dicir: «g) Cantas outras tarefas administrativas que a Presidencia ou a Xerencia lle encomenden».
RESOLUCIÓN do 23 de outubro de 2000 pola que se lle dá publicidade á parte dispositiva da sentencia 605/1994, do 21 de xullo, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/11/2000

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0000190/1991, interposto por María del Carmen Gallego Rodríguez, Casimiro Galiñanes Durán, José Carlos Otero Rodríguez, Luciano Lastres
Seijas e Manuel Lorenzo Piñeiro Lores, contra desestimación presunta por silencio administrativo do conselleiro de Ordenación do Territorio e Obras Públicas da Xunta de Galicia, dos recursos de alzada formulados polos agora recorrentes contra o acordo da Comisión Provincial de Urbanismo de Pontevedra, do 29-1-1990, sobre aprobación definitiva das normas subsidiarias de planeamento do concello de Sanxenxo; dictouse a sentencia 605/1994, do 21 de xullo, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publi
cidade á parte dispositiva da sentencia 605/1994, do 21 de xullo, que a seguir se transcribe:
«Resolvemos que estimando en parte o recurso contencioso-administrativo interposto por María del Carmen Gallego Rodríguez e demais citados no encabezamento desta sentencia, contra a desestimación presunta por silencio administrativo do conselleiro de Ordenación do Territorio e Obras Públicas da Xunta de Galicia, dos recursos de alzada formulados polos agora recorrentes contra o acordo da Comisión Provincial de Urbanismo de Pontevedra, do 29-1-1990, sobre aprobación definitiva das normas subsidiarias de planeamento do concello de Sanxenxo, debemos anular e anulámo-lo referido acordo impugnado do 29-1-1990, nos extremos relativos á asunción e aceptación polo dito acordo do denominado «Convenio Escalonilla» e «Convenio Arnelas».
Santiago de Compostela, 23 de outubro de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
ORDE do 3 de outubro de 2000 pola que se autoriza o uso, nos centros docentes públicos e privados, de novos materiais curriculares derivados do proxecto editorial para o segundo ciclo de educación primaria da editorial Ediciones Vicens Vives, S.A., aprobado por Orde do 1 de febreiro de 1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/11/2000

Por Orde do 1 de febreiro de 1995 (DOG do 1 de marzo) foi aprobado o proxecto da editorial Ediciones Vicens Vives, S.A. da área de matemáticas para o segundo ciclo de educación primaria.
A devandita editorial elaborou novos materiais curriculares desenvolvidos a partir do proxecto editorial aprobado pola orde antes mencionada. Por isto, unha vez supervisadas as mostras significativas correspondentes a estes novos materiais, en virtude do establecido no Decreto 89/1993, do 19 de abril, e a Orde do 15 de novembro de 1994, esta consellería
DISPÓN:
Primeiro.-Autoriza-lo uso, nos centros docentes, dos novos materiais da área de matemáticas para o segundo ciclo, 3º curso, de educación primaria, correspondente ó proxecto da editorial Ediciones Vicens Vives, S.A. aprobado por Orde do 1 de febreiro de 1995.
Segundo.-Os materiais curriculares deberán re-
flectir esta autorización nos termos establecidos na
Orde do 15 de novembro de 1994, mencionando a orde de aprobación do proxecto e a presente orde.
Santiago de Compostela, 3 de outubro de 2000.
Celso Currás Fernández
Conselleiro de Educación e Ordenación Universitaria
ORDE do 3 de outubro de 2000 pola que se autoriza o uso, nos centros docentes públicos e privados, de novos materiais curriculares derivados do proxecto editorial Lengua Vicens Vives para o segundo ciclo de educación primaria da editorial Ediciones Vicens Vives, S.A., aprobado por Orde do 1 de febreiro de 1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/11/2000

Por Orde do 1 de febreiro de 1995 (DOG do 1 de marzo) foi aprobado o proxecto editorial Lengua
Vicens Vives da editorial Ediciones Vicens Vives, S.A. da área de lingua castelá e literatura para o segundo ciclo de educación primaria.
A devandita editorial elaborou novos materiais curriculares desenvolvidos a partir do proxecto editorial aprobado pola orde antes mencionada. Por isto, unha vez supervisadas as mostras significativas correspondentes a estes novos materiais, en virtude do establecido no Decreto 89/1993, do 19 de abril, e a Orde do 15 de novembro de 1994, esta consellería
DISPÓN:
Primeiro.-Autoriza-lo uso, nos centros docentes, dos novos materiais da área de lingua castelá e literatura para o segundo ciclo de educación primaria, correspondente ó proxecto da editorial Ediciones Vicens Vives, S.A. aprobado por Orde do 1 de febreiro de 1995.
Segundo.-Os materiais curriculares deberán re-
flectir esta autorización nos termos establecidos na Orde do 15 de novembro de 1994, mencionando a orde de aprobación do proxecto e a presente orde.
Santiago de Compostela, 3 de outubro de 2000.
Celso Currás Fernández
Conselleiro de Educación e Ordenación Universitaria
RESOLUCIÓN do 25 de outubro de 2000 pola que se lle dá publicidade á parte dispositiva da sentencia 578/1997, do 29 de maio, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/11/2000

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/5661/1995, interposto por María Consuelo, María del Carmen e José Manuel Mariño Bobillo contra a desestimación presunta, por silencio administrativo, do recurso ordinario interposto contra acordo da Comisión Provincial de Urbanismo de Pontevedra do 14 de abril de 1995, polo que se aprobaron definitivamente as normas subsidiarias de planeamento do concello de Forcarei; dictouse a sentencia 578/1997, do 29 de maio, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencio, este departamento resolve darlle publicidade á parte dispositiva da sentencia 578/1997, do 29 de maio, que a seguir se trascribe:
«Resolvemos que debemos estimar e estimámo-lo recurso contencioso-administrativo interposto por María Consuelo, María del Carmen e José Manuel Mariño Bobillo, contra a desestimación presunta, por silencia administrativo, do recurso ordinario interposto contra acordo da Comisión Provincial de Urbanismo de Pontevedra do 14 de abril de 1995, polo que se aprobaron definitivamente as normas subsidiarias de planeamento do concello de Forcarei, e declarámo-la nulidade de tales actos como contrarios ó ordenamento xurídico.».
Santiago de Compostela, 25 de outubro de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda